Rådets forordning (EF) nr. 2559/2000
af 16. november 2000
om ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1) Ved Rådets forordning (EØF) nr. 2658/87(1) indførtes en varenomenklatur, i det følgende benævnt "den kombinerede nomenklatur", og der fastsattes bundne toldsatser for den fælles toldtarif.
(2) Ved afgørelse 97/359/EF af 24. marts 1997 om fjernelse af told på informationsteknologiprodukter(2) godkendte Rådet på Fællesskabets vegne aftalen om handel med informationsteknologiprodukter (ITA) sammen med meddelelsen om dens gennemførelse.
(3) I henhold til nævnte aftale mødes deltagerne for at vurdere, om der er uoverensstemmelser mellem dem med hensyn til tarifering af informationsteknologiprodukter, idet de begynder med de varer, der er opført i tillæg B til bilaget til denne aftale. På grund af denne procedure kræves der ændringer i Fællesskabets toldliste, som findes i forordning (EØF) nr. 2658/87. Når disse ændringer er godkendt af deltagerne i denne aftale, bør de iværksættes snarest muligt -
UDSTEDT FØLGENDE FORODNING:
Artikel 1
1. I bilag I, anden del, til Rådets forordning (EØF) nr. 2658/87 om told- og statistiknomenklaturen og den fælles toldtarif ændres KN-kode 8528 som angivet i bilaget til denne forordning.
2. De ændringer, der ved denne forordning foretages i KN-underpositionerne, anvendes som Taric-underpositioner, indtil de integreres i den kombinerede nomenklatur i overensstemmelse med artikel 12 i forordning (EØF) nr. 2658/87.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
De anvendes fra den 1. oktober 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. november 2000.